laion/Wikipedia-Exotic huggingface dataset:
יחסי אנדורה–הונגריה

יחסי אנדורה–הונגריה הם יחסי החוץ בין אנדורה והונגריה. שתי המדינות כוננו יחסים דיפלומטיים ב-1 במרץ 1995. בנובמבר 2017 פיטר שייארטו, שר החוץ והמסחר ההונגרי, ערך ביקור רשמי בן יומיים בנסיכות אנדורה, שם נפגש עם ראש ממשלת אנדורה, אנטוני מרטי פטיט, שרת החוץ מריה אובאך פונט ויו"ר הפרלמנט של אנדורה ויצ'ן מטאו זמורה. באוקטובר 2021 ביקר פיטר שייארטו, שר החוץ והמסחר ההונגרי, שוב באנדורה, שם חתם על הסכם למניעת כפל מס והימנעות מהעלמת מס. במהלך הביקור הוא אמר כי שיתוף הפעולה בין הונגריה ואנדורה צובר תאוצה בשנים האחרונות ושתי המדינות תומכות זו בזו בארגונים בינלאומיים, במיוחד בנושאי הגנת מיעוטים וריבונות על מיסוי. אנדורה אינה מיוצגת בהונגריה לא בדרג השגרירות ולא בדרג הקונסוליה. הונגריה מיוצגת באנדורה באמצעות שגרירותה במדריד, ספרד, ובנוסף מחזיקה קונסוליה בברצלונה. כינון יחסים דיפלומטיים באתר משרד החוץ של אנדורה Hungary builds relations with Andorra באתר abouthungary‏, 15 בנובמבר 2017 Hungary, Andorra sign double-taxation avoidance treaty באתר Budapest Business Journal‏, 11 באוקטובר 2021 Hungary tightens diplomatic relations with Andorra – Both agree on minority issues באתר dailynewshungary‏, 9 באוקטובר 2021
קרחון קרסנט (אנטארקטיקה)

קרחון קרסנט (באנגלית: Crescent Glacier; מילולית: קרחון הסהר) הוא קרחון קטן באזור העמקים היבשים מקמרדו, בארץ ויקטוריה, שבאנטארקטיקה. הקרחון ממוקם בסמוך ממזרח לקרחון האוורד, שבגבעות קוקרי. הקרחון זורם לכיוון צפון, אל עמק טיילור. הקרחון נחקר בדצמבר 1957, על ידי הגאולוג האמריקאית טרוי ל. פיווי (Troy L. Pewe). שמו של הקרחון ניתן לו על ידי פיווי. השם ניתן לקרחון בשל צורתו (צורת סהר) - כאשר מביטים בו מקרקעית עמק ויילור.
קרחון קרסנט

האם התכוונתם ל... אנטארקטיקה קרחון קרסנט (אנטארקטיקה) – קרחון באזור העמקים היבשים מקמרדו, בארץ ויקטוריה, שבאנטארקטיקה. ארצות הברית קרחון קרסנט (אלסקה) – קרחון בגדה המזרחית של פיורד קולג' במדינת אלסקה שבארצות הברית קרחון קרסנט (וושינגטון) – קרחון הממוקם על המדרונות הדרום מזרחיים של הר אדמס במדינת וושינגטון שבארצות הברית בשטח היער הלאומי גיפורד פינצ'וט .
מילאד מוחמדי

מילאד מוחמד קשמארזי (בפרסית: میلاد محمدی کشمرزی; נולד ב-29 בספטמבר 1993) הוא כדורגלן איראני בעמדת המגן השמאלי בפרספוליס. מוחמדי התחיל את הקריירה שלו בקבוצות כדורגל מקומיות בעיר הולדתו טהראן. בקיץ 2014 חתם לחמש שנים בראה אהן מליגת העל האיראנית. ביולי 2015 נבחן בשטורם גראץ מהבונדסליגה האוסטרית, אך קבוצתו לא נתנה לו לעזוב. ב-6 בפברואר 2016 מוחמדי חתם לשלוש וחצי שנים בטרק גרוזני מליגת העל הרוסית. ב-2 באפריל 2016 ערך את הופעת הבכורה שלו בקבוצה בניצחון 2-3 נגד אנז'י מחצ'קלה. ב-29 באפריל 2016 הבקיע את שער הבכורה שלו בקבוצה בניצחון 2-5 נגד אורל. ב-27 במאי 2019 שוחרר מקבוצתו וכעבור חודש הצטרף לגנט מליגת העל הבלגית. ב-17 בספטמבר 2021 מוחמדי חתם בא.א.ק. אתונה מליגת העל היוונית. ב-20 באוגוסט 2024 חזר לאיראן וחתם בפרספוליס. בצעירותו, מוחמדי שיחק בנבחרות הצעירות של איראן. ב-11 ביוני 2015 ערך את הופעת הבכורה שלו בנבחרת הבוגרת בניצחון 0-1 נגד אוזבקיסטן. 6 שנים בדיוק לאחר מכן הבקיע את שער הבכורה שלו בנבחרת בניצחון 0-10 נגד קמבודיה. מוחמדי נכלל בסגל הנבחרת לקראת מונדיאל 2018, גביע אסיה 2019 ומונדיאל 2022. נכלל בסגל נבחרת איראן לטורניר גביע אסיה 2023. מוחמדי נולד בטהראן למשפחה ממוצא אזרי שהיגרה לטהראן ממחוז קזווין. אחיו התאום הוא הכדורגלן מהרדאד מוחמדי. מדיה וקבצים בנושא מילאד מוחמדי בוויקישיתוף מילאד מוחמדי, ברשת החברתית אינסטגרם מילאד מוחמדי, באתר Transfermarkt מילאד מוחמדי, באתר Soccerway מילאד מוחמדי, באתר WorldFootball.net מילאד מוחמדי, באתר National Football Teams מילאד מוחמדי, באתר FootballDatabase.eu بخش رسانه‌ای تیم ملی فهرست نهایی این تیم برای حضور .در رقابتهای جام ملتهای آسیا را اعلام کرد באתר הרשמי של פדרציית הכדורגל האיראנית, 2 בינואר 2024 (בפרסית)
Love Yourself: Her

Love Yourself: Her (מעוצב: 'LOVE YOURSELF 承 'Her) הוא המיני-אלבום החמישי של להקת הבנים הדרום-קוריאנית BTS. האלבום פורסם ב-18 בספטמבר 2017 על ידי חברת התקליטים ביג היט אנטרטיינמנט. הוא זמין בארבע גרסאות ומכיל תשע רצועות, מתוכן "DNA" משמש כסינגל מוביל. Love Yourself: Her נמכר בלמעלה מ-760,000 עותקים במהלך השבוע הראשון לפרסומו, ובכ-1.2 מיליון עותקים במהלך החודש הראשון לפרסומו. האלבום דורג במקום הראשון במצעד המוזיקה של Gaon ובמקום השביעי במצעד הבילבורד 200 - הדירוג הגבוה ביותר לאלבום של להקה קוריאנית עד אז. האלבום דורג במקום הראשון במצעד האלבומים של Oricon ביפן, ונכנס, לראשונה בתולדות הלהקה, למצעד האלבומים הבריטי, כשדורג במקום ה-14 באוקטובר 2017. הסינגל המוביל של האלבום, "DNA", צבר למעלה מ-22 מיליון צפיות ביוטיוב בתוך 24 השעות הראשונות לפרסומו, והפך לקליפ בעל הצפיות הרבות ביותר תוך 24 שעות של להקת קיי-פופ עד אז. הסינגל דורג במקום ה-85 במצעד הבילבורד הוט 100, והפך את BTS ללהקת הבנים הדרום-קוריאנית הראשונה שנכנסה למצעד. סינגל נוסף מהאלבום, "Mic Drop", דורג במקום ה-28 וכך הפך לשיר עם הדירוג הגבוה ביותר במצעד זה של להקת קיי-פופ אי פעם. שני הסינגלים קיבלו תואר זהב על ידי איגוד תעשיית ההקלטות האמריקאי (RIAA) בתחילת 2018, ו-"Mic Drop" קיבל תואר פלטינה בהמשך אותה שנה. במגזין "בילבורד" דורג האלבום במקום השלישי ברשימת "20 אלבומי הקיי-פופ הטובים ביותר של 2017", ונכתב שהוא "ללא ספק האלבום הקוריאני הגדול ביותר של השנה", ושהוא "שופע משמעות" ו"פועל כעד לרבגוניות של הלהקה". כמו כן דורג האלבום במקום השלישי ברשימת "האלבומים הטובים ביותר לשנת 2017" של SBS (אנ') ושל Interpark (אנ'), ובמקום השמיני ברשימת "עשרת אלבומי הקיי-פופ הטובים ביותר של 2017" של מגזין "Affinity". מידע על האלבום Love Yourself: Her באתר MusicBrainz מידע על האלבום Love Yourself: Her באתר AllMusic האלבום Love Yourself: Her באתר ספוטיפיי האלבום Love Yourself: Her באתר יוטיוב kokoberry, BTS’s “Love Yourself: Her” Sets New Gaon Chart Record In 16 Years With 1.2 Million Albums Sold, Soompi, ‏5 בספטמבר 2017 장동우, BTS wins Artist of the Year at MAMA for second year, Yonhap News Agency, ‏2017-12-02 (באנגלית) Tamar Herman, BTS's 'Love Yourself' Series By The Numbers, Forbes, ‏2 באוגוסט 2018 Jeff Benjamin, BTS Score Top 10 Debut on Billboard 200 With ‘Love Yourself: Her’ Album, Billboard, ‏1 באוגוסט 2017 Tamar Herman, BTS’ ‘DNA’ & ‘Mic Drop’ Get Certified Gold by RIAA, Billboard, ‏1 בינואר 2018 BTS' 'Fake Love' Music Video Has the Biggest 24-Hour YouTube Debut of 2018, Billboard Gary Trust, BTS Earns Highest-Charting & First Top 40 Hot 100 Hit for a K-Pop Group With ‘MIC Drop’, Billboard, ‏1 בנובמבר 2017 Tamar Herman, BTS Recognized by RIAA for First Platinum Single & First Gold Album, Billboard, ‏4 באוקטובר 2018 ‘Love Yourself: Her’: Boy Group BTS Plays By The Book – Star2.com, web.archive.org, ‏2017-11-07 김도헌, Neo Music Communication IZM, IZM, ‏ספטמבר 2017 Jeff Benjamin, The 20 Best K-pop Albums of 2017: Critics’ Picks, Billboard, ‏5 בנובמבר 2017 WINNER: SBS PopAsia Awards 2017 Best Album, SBS PopAsia, ‏2017-11-17 (באנגלית) Top 10 Best K-Pop Albums of 2017 – Arts + Culture, web.archive.org, ‏2019-01-08 ilmare42, BTS’s “Love Yourself: Her” Becomes Their 5th Album To Go Silver In The UK, Soompi, ‏5 באפריל 2020
ספיחס

האם התכוונתם ל... ספיחס (סרט) – סרט המשך בסדרת סרטי אסקימו לימון ספיחס (מכה) – פעולה הננקטת כתגובה לתספורת
הושע

האם התכוונתם ל... הושע בן בארי – אחד מנביאי תרי עשר ספר הושע – הראשון בקובץ התרי עשר הושע בן אלה – מלך ישראל האחרון הושע בן נון – שמו המקורי של יהושע בן נון יושע (פירושונים) יהושע (פירושונים)
ספאם מוסובי

ספאם מוסובי (באנגלית: Spam Musubi) הוא מאכל אמריקאי שמוצאו מהוואי, העשוי מלוף ואורז, נפוץ בארצות הברית, וכן בגואם.. המאכל מורכב מלוף צלוי, רוטב טריאקי, סויה, סוכר, אורז ואצת נורי העוטפת את המרכיבים מסביבם. ספאם מוסובי נחשב כמתאבן אך גם כארוחת בוקר או צהריים, מוגש בחנויות נוחות ובמסעדה היוקרתית של אלן וונג. למאכל גרסה חריפה המכילה רוטב סיראצ'ה ונפוצה בגואם. ספאם מוסובי מוזכר לראשונה בשנות החמישים והוא נגזרת של מאכל יפני הנקרא אוניגירי. מקורו של המאכל שנוי במחלוקת, אך יש הטוענים שהובא להוואי על ידי עצורים יפנים בעת כליאתם בארצות הברית. בשנת 1999, רשת המסעדות אל אנד אל (L&L Hawaiian) החלה למכור את המאכל כחלק מהתפריט שלה. בחודש אוגוסט 2021, הכריז מושל הוואי על חג הספאם מוסובי הלאומי. מדיה וקבצים בנושא ספאם מוסובי בוויקישיתוף מתכון של ספאם מוסובי, באתר Sushi4me L&L Hawaii celebrates National Spam Musubi Day on 8/08 (באנגלית), נבדק ב-2022-11-18 Traditional Spam Musubi | Chagi Recipes | Guam Pay-Less Markets, www.paylessmarkets.com The Land of SPAM | The Food Pornographer, ‏1 בנובמבר 2015 Spam Musubi Recipe, NYT Cooking (באנגלית) Musubi for breakfast | Alan Wong's, www.alanwongs.com Joost Nusselder, אוניגירי מול מוסובי | שמות שונים לכדורי אורז יפנים, באתר Bite My Bun, ‏7 בספטמבר 2021 The History of Five Local Grinds, Hawaii Magazine, ‏25 ביוני 2015 (באנגלית) Honolulu Star-Bulletin Business, archives.starbulletin.com First National Spam Musubi Day sold over 24,000 musubis, KHON2, ‏3 בספטמבר 2021 (באנגלית)
גורדון קורמייה

גורדון קייל דיאז קורמייה (באנגלית: Gordon Kyle Diez Cormier; נולד ב-8 באוקטובר 2009) הוא שחקן קנדי. קורמייה נולד ב-8 באוקטובר 2009 בוונקובר, קולומביה הבריטית שבקנדה. הוא ממוצא אירופאי ופיליפיני. בנם של גורדון קורמייה וג'נאלין קורמייה, מהגרת מסנטה רוסה (אנ'), הפיליפינים. הוא התעניין במשחק מגיל קטן. בשנת 2019, ביצע את הופעת הבכורה שלו בסדרת הטלוויזיה "תפוס את שורטי", שם הוא גילם את ילד פרחח מגואטמלה. באותה שנה הופיע בסדרה "אבודים בחלל". בשנת 2020 הופיע במיני-סדרת הטלוויזיה "העמדה" בשירות הסטרימינג "פרמאונט+", המבוססת על רומן באותו השם מאת הסופר סטיבן קינג. באוגוסט 2021, הוא לוהק לתפקיד הראשי בתור אנג בסדרת הטלוויזיה "אווטאר: כשף האוויר האחרון" רימייק לייב אקשן של נטפליקס לסדרת האנימציה באותו שם. הסדרה עלתה לשירות "נטפליקס" ב-22 בפברואר 2024, ועונתה הראשונה כללה שמונה פרקים. מדיה וקבצים בנושא גורדון קורמייה בוויקישיתוף גורדון קורמייה, במסד הנתונים הקולנועיים IMDb (באנגלית) C, Toff. "Filipino-Canadian actor Gordon Cormier lands lead role in Netflix's 'Avatar: The Last Airbender' live-action series". Push (באנגלית). נבדק ב-2021-08-17. Alvaro Limos, Mario. "The Last Airbender Is a Filipino-Canadian". Esquiremag.ph. נבדק ב-2021-08-17. Llemit, Kathleen A. "Filipino-Canadian stars in new 'Avatar' live action". Philstar.com. נבדק ב-2021-08-17. "'The Stand' Episode 2 Recap: "Pocket Savior" Doubles-Down on Flashbacks and Apocalypse Energy, For Better & (Only Occasionally) Worse". theplaylist.net. נבדק ב-2021-08-17. Goldberg, Lesley (2021-08-12). "Netflix's 'Avatar: The Last Airbender' Sets Creative Team, Cast for Live-Action Adaptation". The Hollywood Reporter (באנגלית אמריקאית). נבדק ב-2021-08-17. Every Kids’ Choice 2024 Winner!, Nick (באנגלית)
1558

שנת 1558 היא השנה ה-58 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 7 בינואר – צרפת כובשת את קאלה, העיר האחרונה בשלטון ממלכת אנגליה באירופה היבשתית 17 בנובמבר – עם מותה של מרי הראשונה הופכת אליזבת למלכת אנגליה ומתחיל העידן האליזבתני 17 בנובמבר – מרי הראשונה, מלכת אנגליה (נולדה ב-1516) 15 באפריל – הורם סולטאן, בת זוגו הראשית ואשתו החוקית של הסולטאן העות'מאני סולימאן המפואר. היא הפכה לאחת הנשים החזקות והמשפיעות ביותר בהיסטוריה העות'מאנית ודמות בולטת ושנויה במחלוקת בתקופה המכונה סולטנות הנשים. 25 במרץ – מרקוס דה ניסה, חוקר ארצות באמריקה הצפונית מטעם ספרד (נולד ב-1495) 21 בספטמבר – קרל החמישי, קיסר האימפריה הרומית הקדושה (נולד ב-1500) 17 בנובמבר – מרי הראשונה, מלכת אנגליה (נולדה ב-1516) 17 בנובמבר – רג'ינלד פול, חשמן והארכיבישוף מקנטרברי הקתולי האחרון (נולד ב-1500) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1558‎ נפטרים ב-1558‎ מדיה וקבצים בנושא 1558 בוויקישיתוף
מו (סדרת טלוויזיה)

מו (באנגלית: Mo) היא סדרת דרמה קומית אמריקאית המשודרת בנטפליקס. לסדרה שמונה פרקים והיא זכתה לשבחים על היותה אחת מתוכניות הטלוויזיה האמריקאיות הראשונות שהציגו איש ממוצא פלסטיני-אמריקאי כגיבור. עלילת הסדרה מתמקדת בפלסטיני בשם מו (מוחמד) המתגורר ביוסטון ומתמקדת בחייו, קשייו ובשאלות הזהות והשייכות שלו. הסדרה הופקה ונכתבה על ידי מוחמד עמר וראמי יוסף ומככבים בה גם פארה בסיסו, עומר אלבה, תרזה רואיז וטובה נוויגווה. מדיה וקבצים בנושא מו בוויקישיתוף "מו", במסד הנתונים הקולנועיים IMDb (באנגלית) "מו", באתר נטפליקס "מו", באתר Rotten Tomatoes (באנגלית) "מו", במסד הנתונים הקולנועיים KinoPoisk (ברוסית) "מו" מוכיחה שקומדיה איכותית מסוגלת להפוך פחם ליהלומים, באתר ynet ישראלים אולי יתעצבנו מהסדרה של נטפליקס, אבל היא לגמרי שווה את זה, באתר וואלה הקומדיה של מו עמר לא מפחדת מרגשות, באתר הארץ סדרה כובשת: הקומדיה על חיי הפלסטינים בארצות הברית מרגישה כמו דוקו אמין, באתר ישראל היום הרומן בין נטפליקס לעולם הערבי מגיע לשיאו בסדרה "מוֹ", באתר שיחה מקומית Watch Mo | Netflix Official Site, www.netflix.com (באנגלית) Mo, 2022-08-24, נבדק ב-2022-11-18 "מו": המשפחה הפלסטינית של מו עמר הפכה לקומדיה מתוקה מבית נטפליקס, באתר tvbee, ‏2022-08-29 "Mohammed Amer's new series explores the tragedy and comedy in the refugee experience". NPR.org (באנגלית). נבדק ב-2022-11-18. Hollywood puts 'no face' on the Palestinian experience. Mo Amer plans to change that, Los Angeles Times, ‏2022-08-27 (באנגלית אמריקאית)
סטאנרד

האם התכוונתם ל... איאן סטאנרד – רוכב אופני כביש ומסלול אנגלי אלואיז הרייט סטאנרד – ציירת אנגלייה אמילי סטאנרד – ציירת אנגלייה, אשתו של ג'וזף סטאנרד ג'וזף סטאנרד – צייר אנגלי
דנה אזרן

דנה אזרן (נולדה ב-6 ביולי 2001) היא לוחמת טאקוונדו ישראלית המתחרה בקטגוריית המשקל של מעל 73 ק"ג, סגנית אלופת העולם, לשנת 2022 (אנ'). אזרן גדלה ברעננה וכשהייתה בת חמש החלה להתאמן בענף הטאקוונדו בקאנטרי השכונתי. לאחר שהשתתפה במחנה אימונים החליטה לעבור להתאמן במועדון רזי "הטאקוונדו", תחת המאמן סיני רז. במהלך שירותה בצה"ל הייתה מפתחת תוכנה. בנערותה החלה להתחרות בתחרויות בינלאומיות ובשנת 2015 זכתה במדליית כסף באליפות אירופה לקדטיות (עד גיל 14) שנערכה בצרפת. בשנת 2019, כשהייתה בת 18, פרשה מהענף וחזרה בנובמבר 2020. באוקטובר 2021 זכתה אזרן במדליית הזהב באליפות הולנד הפתוחה, ובנובמבר אותה שנה זכתה במדליית הזהב באליפות בוסניה הפתוחה לאחר שניצחה בגמר את בלן מורן רומאו מספרד. במרץ 2022 זכתה במדליית הזהב באליפות סופיה הפתוחה שנערכה בבולגריה. באליפות העולם בטאקוונדו ב-2022 אשר נערכה בגוודלחרה שבמקסיקו, זכתה אזרן במדליית הכסף בקטגוריית המשקל הפתוחה (מעל 73 ק"ג), לאחר ארבעה ניצחונות מתוך חמישה קרבות. בסיבוב הראשון ניצחה יריבה מחוף השנהב. בשמינית הגמר ניצחה בהחלטת שופטים את המדורגת שביעית בעולם סולן אבולטה מצרפת וברבע הגמר גברה על פלומה גרסיה המקסיקנית 0:2 (0:4, 1:4 בשתי סיבובים). בחצי הגמר היא ניצחה את לורנה בראנדל הגרמנייה, המדורגת שנייה בעולם, בתוצאה 2:0 (2:2, 0:1 בשתי סיבובים). בגמר התמודדה אזרן מול סבטלנה אוסיפובה מאוזבקיסטן המדורגת שמינית בעולם והפסידה בתום שלושה סיבובים בתוצאה 2:1 (3:3, 6:5, 0:0) למרות שוויון בסיבוב השלישי, עקב מכות יותר מדויקות של יריבתה האוזבקית. דנה אזרן, ברשת החברתית אינסטגרם דנה אזרן, באתר Taekwando Data ליאור ברטל, ‏ספורט / "רוצה להיות הכי טובה": דנה אזרן היא אחת ההבטחות הגדולות של ענף הטאקוונדו, באתר דבר העובדים בארץ ישראל, 29 בנובמבר 2021 ליאור ברטל, ‏"רוצה להיות הכי טובה": דנה אזרן היא אחת ההבטחות הגדולות של ענף הטאקוונדו, באתר דבר העובדים בארץ ישראל, 29 בנובמבר 2021 גיא גפן, לוחמת: דנה אזרן פרשה וחזרה כדי לזכות במדליית זהב בגביע העולם, באתר צומת השרון, 11 במרץ 2022 תומר גנור, טקוואנדו: דנה אזרן סגנית אלופת אירופה לקדטיות, באתר ynet, 5 ביולי 2015 עידו רקובסקי, דנה אזרן זכתה במדליית הכסף באליפות העולם בטאקוונדו, באתר הארץ, 18 בנובמבר 2022
יחסי בולגריה–גאורגיה

יחסי בולגריה–גאורגיה הם יחסי החוץ בין בולגריה לגאורגיה. בולגריה הכירה בעצמאותה של גאורגיה ב־15 בינואר 1992. היחסים הדיפלומטיים בין שתי המדינות כוננו ב־5 ביוני 1992. שתי המדינות חברות מלאות בארגון לשיתוף פעולה כלכלי של הים השחור (אנ'). שתי המדינות חברות מלאות במועצת אירופה . בולגריה היא חברה באיחוד האירופי שגיאורגיה הגישה בקשה להצטרפות אליה ב-2022. בולגריה מחזיקה בגאורגיה שגרירות בטביליסי. גאורגיה מחזיקה בבולגריה שגרירות בסופיה. מדיה וקבצים בנושא יחסי בולגריה–גאורגיה בוויקישיתוף שגרירות בולגריה בגאורגיה שגרירות גאורגיה בבולגריה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי בולגריה–קפריסין

יחסי בולגריה–קפריסין הם היחסים הדיפלומטיים בין בולגריה לקפריסין. בולגריה הייתה אחת המדינות הראשונות שהכירו בעצמאות קפריסין ב-1960, מה שהוביל לחגיגת 50 שנות יחסים דיפלומטיים בין שתי המדינות ב-2010. יחסים אלו התפתחו בצורה חיובית על הבמה הבינלאומית כמו גם במסחר ובעניינים אסטרטגיים. שתי המדינות חברות מלאות באיחוד האירופי. בולגריה התקבלה כחברה באיחוד האירופי ב-2007, ואילו קפריסין התקבלה כחברה באיחוד האירופי ב-2004. הקשרים בין שתי המדינות נמשכים מאתיים שנה אחורה כאשר מורדים בולגרים שנלחמו בעות'מאנים נתפסו והובאו לניקוסיה. במהלך מאסרם, הם פיתחו חברויות חזקות עם המקומיים בעוד שבוי אחד אפילו כתב יומן אינפורמטיבי על חיי ניקוסיה בשנות ה-1800. בחמשת העשורים האחרונים, עד 5,000 סטודנטים קפריסאים יצאו לבולגריה במלגות שהוענקו על ידי ממשלת בולגריה. שרת העבודה Sotiroula Charlambous ודובר הממשלה סטפנוס סטפנו הם שניים מהבוגרים היותר גבוהים של דוברי בולגרית. וכיום יש כ-800 סטודנטים קפריסאים בבולגריה. במיוחד דובר הממשלה סטפנו למד באקדמיה למדעי החברה והמנהל החברתי בסופיה (1984–1989) וקיבל תואר במדעי המדינה. במהלך לימודיו היה מעורב באופן פעיל בתנועת הסטודנטים ושימש כנשיא אגודת הסטודנטים של הקפריסאים בבולגריה. קפריסין היא אחד המשקיעים החזקים ביותר בבולגריה, כאשר ההשקעה הקפריסאית הגיעה ל-1.7 מיליארד אירו ב-2010. עמותה בחסות לשכת המסחר והתעשייה של קפריסין נוסדה בשם "איגוד העסקים של קפריסין-בולגריה" להלן "ההתאחדות" ושמה לה למטרה לקדם, להרחיב ולעודד יחסי כלכלה ומסחר בין הרפובליקה של קפריסין והרפובליקה של בולגריה. בולגריה מחזיקה בקפריסין שגרירות בניקוסיה וקונסוליה כללית בלימסול. קפריסין מחזיקה בבולגריה שגרירות בסופיה ומשרד דיפלומטי בבורגס. Evripidis, Stefanos (21 בפברואר 2010). "Close ties with Bulgaria to be built on with joint ventures". 3 (226). אורכב מ-המקור ב-23 בפברואר 2010. נבדק ב-2010-02-01. {{cite journal}}: (עזרה); Cite journal requires |journal= (עזרה) "Bulgarian educational and cultural center in Cyprus". באפריל 2012. אורכב מ-המקור ב-14 בספטמבר 2012. נבדק ב-20 באפריל 2012. {{cite web}}: (עזרה) "MEMORANDUM AND ARTICLES OF ASSOCIATION OF THE "CYPRUS-BULGARIA BUSINESS ASSOCIATION"". באפריל 2012. נבדק ב-20 באפריל 2012. {{cite web}}: (עזרה)
סוף שבוע מטורף

סוף שבוע מטורף הוא סרט קולנוע ישראלי מסוגת קומדיה מטורפת משנת 1986 בבמויו של אילן מושנזון, עם אוסי הלל, דליק ווליניץ ודורון צפריר בתפקידים הראשיים. העלילה היא על חלילנית המקבלת הודעה כי ימיה ספורים, נוסעת למלון ומחליטה להתאבד, שם היא עוברת חוויות מטורפות. הסרט ספג ביקורות שליליות, וירד מהמסכים לאחר זמן קצר. נגה נרקיס (אוסי הלל) היא חלילנית מקצועית הנמצאת כעת בתחרות חלילנים. היא מגיעה לקליניקה של ד"ר תקווה (שמואל וולף). הוא מתבונן בצילום הגולגולת שלה ומראה לה שיש לה גידול ממאיר במוח. היא מתעלפת במקום, לאחר מכן היא יוצאת ונשכבת על הכביש במטרה להידרס אך לא מצליחה בכך ונאספת על ידי אנשים. יניל (דליק ווליניץ) עוקב אחריה בתור בלש פרטי שנשכר על ידי אמה החורגת (אופליה שטראל) כדי לגלות היכן נמצא כל כספו של בעלה המנוח, אביגדור. בינתיים מגלה ד"ר תקווה כי הגוש אותו אבחן כגידול אינו אלא חתיכת מיונז שנזל מהסנדביץ' של מזכירתו נחמה. בינתיים מגיעה נגה למלון השרון בקבוצה של תיירות ונרשמת לחדר של תיירת שלא הגיעה. היא עולה לקומה גבוהה ומוכנה לקפוץ אלא שדייר בחדר צמוד רואה אותה ומשכנע אותה שלא תקפוץ. הוא עיתונאי מפוטר בשם נפתלי (דורון צפריר) והוא מחפש סקופים כדי לחזור לעבודה. הוא עומד לצלם את נגה אך במקום זה הוא נופל מגובה על יריעת בד וניצל. מנהל המלון הוא אלחנן (גדעון שמר) ופקיד הקבלה הוא ציון (דב נבון). אלחנן רודה בציון ועל כל טעות הוא מצווה עליו לעמוד על שרפרף ואז סוטר לו. במלון מסתובב גם מחבל ערבי (שאול מזרחי) ומחפש מקום להניח בו פצצה. משגיח הכשרות לייבל'ה (אריה מוסקונה) גונב מזון מהמלון בעזרת העבריין הרצל (איציק בן מלך) שגם חוטף תינוק כדי למסרו בכסף לאחת התיירות במלון. לייבל'ה משבית מדי פעם את חדר האוכל בגלל בעיות כשרות והמלון מאבד כוכבים. במלון מתארח גם שר התיירות פרויקה (אבנר חזקיהו) שמסרב לתת ראיון לנפתלי. יניל מגלה לנגה כי היא בריאה ומוצא בחליל שלה פתק עם מספר החלקה של אביה. האלמנה טוענת כי בעלה מכר את כל הרכוש שלהם ובכסף שקיבל רכש יהלום יקר ובלע אותו לפני מותו. בסוף נפגשים כולם בבית הקברות שם כבר נמצאת האלמנה שחופרת בקבר. הרצל שמצא את הפצצה במלון ממהר ומניח את הפצצה בקבר החפור. כולם בורחים, אך לאחר הפיצוץ פורץ במקום נפט ונמצא היהלום היקר. לבסוף מופיעה בכתובית כי האם החורגת קנתה בכספי הנפט את המלון והחזירה לו את כל הכוכבים. יניל ונגה באים להתארח במלון. כעת ציון הוא המנהל והוא זה שסוטר לאלחנן על טעויות. "סוף שבוע מטורף", במסד הנתונים הקולנועיים IMDb (באנגלית) "סוף שבוע מטורף", באתר ספר הקולנוע הישראלי "סוף שבוע מטורף", במסד הנתונים הקולנועיים KinoPoisk (ברוסית) "סוף שבוע מטורף", במיזם "אישים" לתיעוד היצירה הישראלית מאיר שניצר, נחותון, חדשות, 18 בפברואר 1986 ירון פריד, נפילה - "סוף שבוע מטורף" סגר שבוע אחד של הקרנה, חדשות, 23 בפברואר 1986
יחסי בולגריה–סלובקיה

יחסי בולגריה–סלובקיה הם יחסי החוץ בין בולגריה וסלובקיה. בולגריה כוננה במקור קשרים דיפלומטיים עם צ'כוסלובקיה ב-1920. סלובקיה הכריזה על עצמאות מצ'כוסלובקיה ב-1993, והייתה עצמאית לזמן קצר במהלך מלחמת העולם השנייה כרפובליקה הסלובקית. בולגריה וסלובקיה כוננו יחסים דיפלומטיים לראשונה בין 1939 ל-1945. שתי המדינות כוננו מחדש את היחסים הדיפלומטיים ב-1 בינואר 1993. בפברואר 1994 בולגריה פתחה שגרירות בברטיסלאבה, וביוני 1994 סלובקיה פתחה שגרירות בסופיה. בולגריה מחזיקה בסלובקיה שגרירות בברטיסלאבה. סלובקיה מחזיקה בבולגריה שגרירות בסופיה. שגרירות בולגריה בסלובקיה שגרירות סלובקיה בבולגריה
אדווינאס גרטמונאס

אדווינאס גרטמונאס (בליטאית: Edvinas Gertmonas; נולד ב-1 ביוני 1996 בשיללה שבליטא) הוא כדורגלן ליטאי המשחק בעמדת השוער בקבוצת ז'לגיריס וילנה מליגת העל הליטאית ובנבחרת ליטא. גרטמונאס החל את הקריירה המקצוענית שלו בטאוראס טאורגה מליגת העל הליטאית. הוא ערך 12 הופעות ליגה במדי המועדון, בהן הבקיע 49 שערים. ב-23 ביוני 2014 חתם גרטמונאס באטלאנטאס מליגת העל הליטאית. ב-1 בינואר 2015 חתם גרטמונאס בסטאד רן מליגת העל הצרפתית. ב-6 בינואר 2015 הושאל בחזרה לאטלאנטאס מליגת העל הליטאית. לאחר חזרתו לסטאד רן החל לשחק בקבוצת המילואים של המועדון, ולא זכה לשחק בקבוצה הראשונה של המועדון. ב-29 באוגוסט 2019 חתם גרטמונאס בז'לגיריס וילנה מליגת העל הליטאית. ב-8 ביוני 2015 ערך גרטמונאס את הופעת הבכורה שלו בנבחרת ליטא, בהפסד 2-0 לנבחרת מלטה במשחק ידידות. ז'לגיריס וילנה ליגת העל הליטאית (2): 2020, 2021 הגביע הליטאי (1): 2021, 2022 הסופר קאפ הליטאי (1): 2020 אישיים הכדורגלן הליטאי של השנה: 2022 מדיה וקבצים בנושא אדווינאס גרטמונאס בוויקישיתוף אדווינאס גרטמונאס, באתר Transfermarkt אדווינאס גרטמונאס, באתר Soccerway אדווינאס גרטמונאס, באתר BDFutbol אדווינאס גרטמונאס, באתר National Football Teams אדווינאס גרטמונאס, באתר FootballDatabase.eu